text stringlengths 0 17.2k |
|---|
lelo imbwa yena yaikeleko fye shilili no kuposapo iyo |
ico imbwa yaikalile shilili yaletontonkanya nga cinecine kuti calinga ukulofya abantu |
yalishibe ukuti abantu bantu bacenjela nganshi |
nga bamona abanabo ifyo balaikatwa bakafwaya ifyela ifikali ifyakutulofeshako nifwe bene |
kanshi icawamisha fye cakuti ine ne mishita shilubwense njifumyemo |
na pa kuti abantu bakashininkishe ukuti ine ninjifumyamo |
cilingile njebasoka ubushiku njebashimikila amashiwi aya abanandi bapanga ukucita |
pantu nga balaipaya abanandi ine bakambelelako uluse |
nakanda nakabushe na kamuno mpindi cilya pabwela fye imbwa yafyuka ne pe bumba lya babiye yalungama na ku mushi |
cilya yafika mu mushi yalungama na mu ganda imo ifi |
umuntu ati aimone umwenso wamwikata apunda no kupunda ati mwe bantu ntuleni ne muntu nasanswa |
imbwa aiti iyo we muntunse witiina ine naisa na mashiwi yakumusoka ukuti mucenjele |
kete mwinemushi na bantu bamobamo mwisemumfwe amashiwi kuli ine |
apo pene na bantu bomfwile inkuta ya munabo bafika |
na mafumo nabapangula |
lelo umuntu abalesha |
abeba ukuti bayebete mwinemushi |
bese bomfwe amashiwi ku mbwa |
cilya mwinemushi afika bonse balongana pa mbwa bomfwe amashiwi shilubwense alasosa |
imbwa aiti mwe bantu cenjeleni pa kwenda mu mpanga nangu fye ni muno mushi |
ifinama fya mpanga fyonse ifikali nafimupangila ukuti nomba fyakulamwikata fye ponse apo fyamukumanya |
eco kanshi nati kanje mbasokeko bekale abaiteyanya |
abantu bashitesha amashiwi ya musango uyu batemwa nganshi abati awe mwandi tata shimbwa wesu niwe watubikilamo imyeo |
imbwa ishipwa fye ukusoka abantu yabwelelamo na ku babiye yayailinganya |
bushica fye ulucelo abantu bapishamo amashiwi mu mishi yonse abantu balafula imifwi na mafumo na pa kwenda balaenda fye icikunka |
nkalamo nao aeba ifita fyakwe ati aleni bane nya filya namwebele mailo icungulo natutendeke nombaline ulya roulimo |
awe alabakanya no mwakuya |
imbwa yena cilya yaendako fye panono yaishiba ukuti bonse baba ukutali yabwela yaisalala na pa mutanda pene |
kuti nkalamo umwine uko ele aumfwa akabolokoto ka bantu baleisa kuntu abelele awe afisama na bwinobwino ati nalaisafulula |
cilya abantu bapalama amona bali ne fimafumo ifitali amata ne mifwi |
cilya bafika na apo pene afisamine umuntu umo afwaya ukupasukila mu mpanga |
aumfwa ababiye balamukalipila abati we mwina mfumu we shi wenda umukupa miwa bushe teti webe ababiyo bakulinda |
bushe tawateseshe amashiwi yaishile sosa imbwa mailo |
ala ifiswango nafitupangila filefwaya ukutulofya bonse |
naendi ababiye balamulindila |
nkalamo palya afiseme atiina ukwimina umuntu ati tabampanye |
nomba aumfwa amashiwi yasosele imbwa yakalipa nganshi ati |
kanshi imbwa imbulalifu efyo yacitile yaishilecenjesha abantu |
lelo lyena ileyanya |
ukwile imbwili umumbulu ulubwabwa taiga ne nama shonse ishikali shayaumfwa amashiwi ya musango umo wine |
bonse pa kubwela ne fyani na mu nsengo |
imbwa palya ishele ilele pa mutanda yalotwela aiti |
kwena yalya mashiwi naileshimikila abantu |
nalimo abanandi kuti batesha |
nga bansanga pano mutanda tabaise bampanye |
leka tata batila ukulesha isembe kutangalala |
yaima yayaifisa na mu cimpusa icasapa akatalamukila |
nkalamo ee mutanshi pa kufika pa mutanda alolesha awe tapali nelyo umo te pa kufulwa kuti pe cushi cilefuma na mu myona ku bukali |
basuka na bonse balongana |
cilya bapwa ukulongana nkalamo uo cakalipishe asosa ati |
bane nge mbwa ili kwi ee cinecine ni mbwa ce bushe bane namwisniba ifyo imbwa icitile |
nomba bonse balasokawila abati ala mukwai cinecine ilya ni mbwa sana nge shina lyaiko |
na ifwe bene natutesha uke twile yalicenjesha abantu bonse |
nkalamo ala ine eco banjebela bushe no kuba ali kwi mwileka ine njipaye ku cipyu |
kanshi e cilya cine twamulufishe icungulo kanshi aie ku kucenjesha imbwa nankwe |
lekeni nga alsa mwimucenjesha aleisaibukila fye uke namufukukila ndemutinaula uleke intumpu shakwe lelo shipwe |
bonse abati ee mwandini kanabesa lelo mwise mumupwishe icinung'unu |
kanshi imbwa iletesha fyonse ifyo balcipangila yati no kuti ndecita shani |
awe kambutukile fye ku bantu bene batila uke watwala insomo takwafya kubuka |
awe cinecine iyoine e mifyukile yaongolokela na ku mushi |
kuti abantu nabekalisha bamona fye shilubwense uyu |
abati ala bane imbwa nakabili yabwela iekeni ise twise tumfwishe yalya mashiwi yalandile mailo |
yafika yapetelela na filya mu tsamba lya luceshi |
abantu abati kuli ci we mwaume na lelo |
imbwa mwe bantunse ala ine abanandi balefwaya ukumyanga umubishi ku mashiwi yalya naishilemweba mailo balefwaya ukunjipaya |
e calenga nati kambutukile fye ku bantu bene e bafwile ukumpokako |
lekeni adcikala na imwe nshakabwelele mu mpanga iyo pantu tabalefwaya na kumona mu menso |
nakulamutumika no kumwafwilisha mu fintu fyonse |
abantu abati ala tata apo peka kabili batila icikwanka bacimona ku murnpalanya |
iwe uli muntu musuma icinecine |
ikala fye tata twakulakusunga no ku kupela ifyakulya |
bacili balesosa no bwali bwaisa ne nama awe babula no bwali baisunina baitobesha na mu muto na mafupa baipela |
imbwa kuti ukutwala ubwali pa kanwa yaumfwa umucele wapitilila muli bongobongo yatemwa nganshi |
cilya ilelya ifyo fine elyo umuntu aipusha ati bushe we mwaume ifi ulelya fyawama |
imbwa ico ulutoshi ulukalamba luli mu kanwa yafilwa ukwasuka lelo yalapikinya fye umucila e pa kusuminisha ukuti nafiwama nganshi |
eifi fine icita na nomba pa kutasha |
apa pene epafuma ne mbwa ukwikala na bantu |
abantu nabo baitemwa nganshi pantu yaleti nga bali mu mpanga nga yaumfwa ubwema bwa ciswango bwangubwangu yalabosa abantu baishiba ukuti kuletula iciswango |
ici calengele ukuti inkalamo ne mbwili ne fiswango fyonse ifya mu mpanga fiipatishe no kucila |
pantu yaya mu kulundapo ukucenjesha abantu |
e ici na nombaline imbwa yapatilwa itila fve nga ifiswango fyaikumanya ninshi ileikatwa |
umumbulu weka e walaulwile ku mbwa ukuti teti bapatane pantu ni bamunyina |
mulamona na lino line imbwa no mumbulu tafyapatana kuti nga fyakumana filenunshanya fye |
pali kantunse kapela |
ishamo lyakwa mulima |
lesa mukulu ilyo apwile ukubumba ifyuni fyonse ifya pano isonde afipele ubusuma cimocimo ukulingana nomo aishibile umwine |
lelo icuni acishishepo ukuyemfya no kumoneka ubusaka mulima |
umulima wakwete amasako ayabeka ayasuma nganshi wali na kamutwe nako akasuma na kamulomo akatal akamutuntula |
ifyuni fyonse fyalekumbwa ubusuma bwa mulima |
mulima pa kumfwa ukutashiwa ku babiye icilumba camwikata sana atendeka no kusuula ababiye alabaseka alabamba no kubamba |
kabili abikapo no mulomo no bufi na bukafukanya |
ici calengele ifyuni ifingi ukuti fimupate |
bushiku bumo asangile amakanga yalepala imbalala mu cifwani ca bantu |
apo pene atendeka bukafukanya bwakwe ati mwe baume bamakanga bushe mwalitesha ifyo cembe alemweba |
nabo awe yama tatwateseshe nga kanshi aleti shani |
mulima yaba lelo nga mwatesha muletemwa |
ala cembe aleti balya bantu baba amabala nga balwala ifibashi nabo ukucusha abantu |
bena calibansha ukuifwaila fye ifyakulya |
kano ukuya mu kulaibila abene imbalala |
tabamona kuli ine ne wamaka njibambila fye umunani ne mwine |
Subsets and Splits
No community queries yet
The top public SQL queries from the community will appear here once available.